# **Rámcová dohoda**

uzatvorená podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov a podľa § 83 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Dohoda“)

medzi zmluvnými stranami:

**Kupujúci:**

Obchodné meno: **Technické siete Bratislava, a.s.**

Zapísaný: v obchodnom registri Mestského súdu Bratislava III, Odd.: Sa, vl. č.: 7362/B

Sídlo: Primaciálne námestie 1, 814 99 Bratislava

Štatutárny zástupca: Ing. Juraj Nyulassy, predseda predstavenstva

Ing. Boris Dračka, člen predstavenstva

IČO: 54 302 102

DIČ: 2121665887

IČ DPH: SK2121665887

Bankové spojenie: Československá obchodná banka, a.s.

Číslo účtu (IBAN): SK44 7500 0000 0002 2506 9033

Kontaktná osoba:

Telefón:

e-mail:

(ďalej len „Kupujúci“)

**Predávajúci č. 1:**

Obchodné meno:

Zapísaný:

Sídlo:

Štatutárny zástupca:

IČO:

DIČ:

IČ DPH:

Bankové spojenie:

Číslo účtu (IBAN):

Kontaktná osoba:

Telefón:

e-mail:

(ďalej len „Predávajúci č. 1“)

**Predávajúci č. 2:**

Obchodné meno:

Zapísaný:

Sídlo:

Štatutárny zástupca:

IČO:

DIČ:

IČ DPH:

Bankové spojenie:

Číslo účtu (IBAN):

Kontaktná osoba:

Telefón:

e-mail:

(ďalej len „Predávajúci č. 2“)

Predávajúci č. 1, Predávajúci č. 2 (spolu aj ako „Predávajúci“) a Kupujúci spolu aj ako „Zmluvné strany“ alebo samostatne aj ako „Zmluvná strana“

**Preambula**

Táto Zmluva sa uzatvára ako výsledok verejného obstarávania na predmet zákazky „**Historizujúce stožiare a konzoly verejného osvetlenia**“ vyhlásenej vo Vestníku verejného obstarávania č. xx/2025   
zo dňa xx.10.2025 pod značkou xxx.

Predávajúcim č. 1 je úspešný uchádzač z 1. časti zákazky: **historizujúce stožiare verejného osvetlenia**, pričom na základe tejto Dohody bude od neho Kupujúci objednávať výlučne stožiare verejného osvetlenia a jeho príslušenstvo, ktoré bolo predmetom 1. časti zákazky a ktoré sú definované v prílohe č. 1a tejto Dohody.

Predávajúcim č. 2 je úspešný uchádzač z 2. časti zákazky: **historizujúce konzoly verejného osvetlenia**, pričom na základe tejto Dohody bude od neho Kupujúci objednávať výlučne konzoly verejného osvetlenia a ich príslušenstvo, ktoré bolo predmetom 2. časti zákazky a ktoré sú definované v prílohe č. 1b tejto Dohody.

**Článok I.**

**Predmet Dohody**

* 1. Predmetom tejto Dohody je úprava vybraných práv a povinností Zmluvných strán, ktoré sa budú aplikovať v súvislosti s predajom a kúpou tovarov, ktoré sú bližšie špecifikované v prílohe č. 1 tejto Dohody (ďalej len „Tovar“).
  2. Predmetom tejto Dohody je záväzok Predávajúceho dodať Tovar v mieste, čase a za podmienok stanovených touto Dohodou a záväzok Kupujúceho zaplatiť za riadne a včas dodaný Tovar bez vád cenu podľa článku III. tejto Dohody.
  3. Tie práva a povinnosti Zmluvných strán, ktoré nie sú touto Dohodou ani objednávkou výslovne upravené sa spravujú všeobecne záväznými právnymi predpismi platnými a účinnými na území Slovenskej republiky, najmä zákonom č. 513/1991 Zb. Obchodný zákonník (ďalej len „ObZ“).

**Článok II.**

**Objednávka**

* 1. Predávajúci sa zaväzuje dodať Kupujúcemu, podľa jeho aktuálnych potrieb a na základe písomných Objednávok, Tovar bez vád v lehotách podľa tejto Dohody.
  2. Pre účely tejto Dohody sa pod pojmom „Objednávka“ rozumie písomná žiadosť Kupujúceho   
     o dodanie Tovaru, ktorá bude obsahovať:

a) označenie Zmluvných strán,

b) špecifikáciu Tovaru,

c) kúpnu cenu za Tovar,

d) miesto dodania Tovaru,

e) termín dodania Tovaru,

f) dátum vystavenia Objednávky,

g) meno a priezvisko osoby oprávnenej vystaviť Objednávku.

* 1. Cena uvedená v Objednávke bude vypočítaná na základe jednotkových cien Tovaru uvedených v Prílohe č. 2 tejto Dohody.
  2. Kupujúci je oprávnený Objednávku doručiť Predávajúcemu v súlade s článkom XIV. tejto Dohody.
  3. Objednávka sa považuje za doručenú:

1. dňom jej prevzatia Predávajúcim,
2. dňom vrátenia Objednávky Kupujúcemu v prípade jej neprevzatia Predávajúcim alebo nedoručenia Objednávky z dôvodu nesprávnej/neaktuálnej adresy Predávajúceho,
3. deň nasledujúci po jej odoslaní elektronickou poštou (e-mailom), a to aj v prípade, ak sa Predávajúci s Objednávkou neoboznámil.
   1. Predávajúci je oprávnený vyjadriť sa k Objednávke do dvoch pracovných dní odo dňa jej doručenia.   
      V prípade, ak tak Predávajúci nevykoná, má sa za to, že Objednávka je kompletná a Predávajúci   
      ju akceptuje v celom jej obsahu.
   2. Dohoda Zmluvných strán o zmene obsahu Objednávky musí mať písomnú formu.

**Článok III.**

**Kúpna cena a platobné podmienky**

* 1. Cena za Tovar (ďalej len „Cena“) je uvedená položkovite v Prílohe č. 2 k tejto Dohode, na základe ponuky Predávajúceho predloženej v príslušnej časti zákazky identifikovanej v Preambule tejto Dohody. Cena je konečná, jednostranne nemenná a sú v nej obsiahnuté všetky oprávnené náklady Predávajúceho súvisiace s plnením jeho povinností podľa tejto Dohody vrátane primeraného zisku.
  2. Kúpna cena za Tovar (ďalej len „Kúpna cena“) podľa Objednávky je určená ako súčin položiek Tovaru podľa Objednávky, ich požadovaného množstva a Ceny.
  3. Celkový finančný rámec tejto Dohody, tzn. celková maximálna cena zaplatená Kupujúcim za riadne   
     a včas dodaný Tovar bez vád, je: 500 000,00 eur bez DPH (slovom päťstotisíc eur). Kupujúci nie je povinný túto sumu vyčerpať. Do sumy podľa tohto článku Dohody sa zarátavajú všetky sumy uhradené Kupujúcim v súvislosti s touto Dohodou, a to bez ohľadu na to, či ide o Tovar dodaný Predávajúcim č. 1 alebo Predávajúcim č. 2, t. j. finančný rámec tejto Dohody je spoločný pre obe časti zákazky uvedenej v Preambule tejto Dohody.
  4. Plnenie predmetu tejto Dohody počas jej platnosti bude závislé výlučne od reálnej potreby Kupujúceho. Predávajúci si je vedomý, že mu nevznikajú žiadne finančné nároky, vrátane náhrady škody, z dôvodu, ak celkový finančný limit uvedený v bode 3.3. tohto článku Dohody nebude počas platnosti Dohody vyčerpaný v plnom rozsahu alebo ak bude táto Dohoda čerpaná vo väčšom rozsahu na Tovar druhého Predávajúceho.
  5. K jednotkovým cenám vyjadreným v eurách bez DPH bude Predávajúci fakturovať DPH v zmysle zákona vo výške platnej v čase fakturácie. Platiteľovi dane z pridanej hodnoty, ak si môže uplatniť odpočítanie dane z pridanej hodnoty, nemôže byť uznaný výdavok na úhradu dane z pridanej hodnoty, ktorú uhradí Objednávateľ z dôvodu prenesenej daňovej povinnosti podľa zákona č. 222/2004 Z. z. o dani z pridanej hodnoty v znení neskorších predpisov.
  6. Kupujúci je povinný uhradiť Kúpnu cenu na základe faktúry vystavenej a preukázateľne doručenej Kupujúcemu.
  7. Právo na zaplatenie Kúpnej ceny Predávajúcemu vzniká a Predávajúci je oprávnený vystaviť faktúru   
     na Kúpnu cenu po riadnom dodaní Tovaru Kupujúcemu podľa článku V. tejto Dohody, odovzdaní všetkej technickej dokumentácie, ktorá sa vzťahuje k Tovaru, po prevzatí Tovaru Kupujúcim a po podpísaní dodacieho listu Kupujúcim.
  8. Kupujúci neposkytuje preddavky z Kúpnej ceny ani zálohové platby.
  9. Splatnosť faktúry vystavenej Predávajúcim je 30 dní od dátumu jej preukázateľného doručenia Kupujúcemu.
  10. Kupujúci uhradí Kúpnu cenu na základe faktúry vystavenej Predávajúcim podľa tohto článku Dohody. Kupujúci umožňuje zasielanie elektronických faktúr na e-mailovú adresu: [faktury@tsb.sk](mailto:faktury@tsb.sk). Faktúra   
      sa považuje za uhradenú v deň odpísania fakturovanej ceny z bankového účtu Kupujúceho. Platba   
      sa bude realizovať bezhotovostným stykom.
  11. Všetky faktúry vystavené Predávajúcim musia obsahovať náležitosti daňového dokladu v zmysle   
      §71 a §74 zákona č. 222/2004 Z. z. o dani z pridanej hodnoty v znení neskorších predpisov. Faktúra musí okrem náležitostí vyžadovaných príslušnými všeobecne záväznými právnymi predpismi obsahovať aj tieto náležitosti:

- číslo Dohody a Objednávky,

- predmet fakturácie,

- deň vzniku práva na zaplatenie ceny,

- cenu bez DPH,

- celkovú sumu DPH,

- celkovú sumu k úhrade,

- dátum splatnosti faktúry.

Prílohou každej faktúry bude aj kópia dodacieho listu podpísaného Kupujúcim.

* 1. V prípade, že faktúra alebo jej prílohy nebudú obsahovať všetky dohodnuté náležitosti, má Kupujúci právo takúto faktúru vrátiť Predávajúcemu s uvedením všetkých nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry Kupujúcemu.
  2. V prípade, ak Predávajúci zmení počas účinnosti tejto Dohody číslo účtu a o tomto riadne neinformuje Kupujúceho, záväzok Kupujúceho sa považuje za splnený bez ohľadu na to, či budú finančné prostriedky pripísané na účet Predávajúceho.
  3. Predávajúci nie je oprávnený požadovať a nárokovať si náhradu bankových a iných poplatkov týkajúcich sa úhrady Kúpnej ceny.

**Článok IV.**

**Práva a povinnosti Zmluvných strán**

* 1. Predávajúci sa zaväzuje dodať Kupujúcemu, podľa jeho aktuálnych potrieb a na základe písomných Objednávok Tovar bez vád v lehotách, v rozsahu a v špecifikácii podľa tejto Dohody a jej príloh.
  2. Predávajúci sa rovnako zaväzuje poskytnúť pre Kupujúceho, podľa jeho aktuálnych potrieb   
     a na základe písomnej žiadosti technickú podporu týkajúcu sa Tovaru, a to bezodkladne.
  3. Za Tovar bez vád sa považuje Tovar, ktorý kvalitatívne a kvantitatívne zodpovedá tejto Dohode, jej prílohám a Objednávkam Kupujúceho.
  4. Predávajúci sa zaväzuje, že dodaný Tovar bude bez zaťaženia akýmkoľvek právom tretej osoby.
  5. Predávajúci zodpovedá za kompletnosť, kvalitu a množstvo dodaného Tovaru.
  6. Predávajúci je povinný plniť si svoje povinnosti s odbornou starostlivosťou.
  7. Predávajúci vyhlasuje, že sú mu známe všetky technické, kvalitatívne a iné podmienky dodania Tovaru. Predávajúci vyhlasuje, že disponuje všetkými potrebnými odbornými znalosťami, právomocami, skúsenosťami a kompetenciami k tomu, aby uzavrel túto Dohodu a splnil svoje záväzky z nej vyplývajúce, ako aj dostatočnými technickými, technologickými a personálnymi kapacitami potrebnými k dodaniu Tovaru. Predávajúci je zodpovedný za to, že práceneschopnosť, dovolenky a iná absencia personálu Predávajúceho alebo jeho subdodávateľa neovplyvnia plnenie povinností Predávajúceho podľa tejto Dohody a nebudú sa považovať za zásah vyššej moci (vis maior).
  8. Predávajúci je pri plnení Dohody povinný dodržiavať všeobecne záväzné právne predpisy platné a účinné v Slovenskej republike, najmä súvisiace so zaistením bezpečnosti a ochrany zdravia pri práci, bezpečnosti práce, zákon o ochrane životného prostredia, zákon o energetike, zákon o ochrane pred požiarmi, všeobecne záväzné nariadenia, platné technické normy, bezpečnostné, hygienické a ďalšie všeobecne záväzné právne predpisy, ktoré súvisia s dodaním Tovaru.
  9. Predávajúci je povinný dodržiavať všetky aplikovateľné pracovnoprávne predpisy v oblasti nelegálneho zamestnávania (ďalej len „Pracovnoprávne predpisy“), predovšetkým zákon č. 311/2001 Z. z. Zákonník práce v znení neskorších predpisov a zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.
  10. Predávajúci vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Dohody. Predávajúci   
      sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
  11. V prípade, ak Predávajúcemu vznikne povinnosť registrácie v zmysle zákona č. 315/2016 Z. z.   
      o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o RPVS“), je ten povinný vznik tejto povinnosti oznámiť písomne Kupujúcemu a zároveň zdokladovať splnenie povinnosti registrácie. Povinnosť podľa predchádzajúcej vety platí primerane aj pre všetkých subdodávateľov Predávajúceho, prostredníctvom ktorých plní Predmet Dohody.
  12. Kupujúci sa zaväzuje:

1. poskytnúť Predávajúcemu potrebnú súčinnosť pri plnení povinností podľa tejto Dohody, najmä, nie však výlučne, poskytnutím potrebných konzultácií a ďalších podkladov, ktoré má Kupujúci k dispozícii a ktoré sú nevyhnutné k dodaniu Tovaru,
2. určiť osoby, s ktorými bude Predávajúci komunikovať a spolupracovať, a ktoré budú za Kupujúceho zodpovedné za plnenie povinností Kupujúceho, vyplývajúcich z tejto Dohody.
   1. Zmluvné strany sú povinné poskytnúť si navzájom všetku súčinnosť, ktorú možno od nich spravodlivo požadovať tak, aby mohol byť naplnený účel tejto Dohody.
   2. Zmluvné strany sa zaväzujú plniť si svoje povinnosti riadne a včas a predchádzať vzniku akejkoľvek škody na majetku Zmluvných strán, majetku a zdraví tretích osôb alebo na životnom prostredí.
   3. Kupujúci je oprávnený postúpiť práva a povinnosti z tejto Dohody na tretiu osobu. Predávajúci   
      nie je oprávnený postúpiť práva a povinnosti z tejto Dohody na tretiu osobu bez písomného súhlasu Kupujúceho.
   4. Kupujúci si v súlade s § 18 ods. 1 písm. a) zákona č. 343/2015 Z. z. o verejnom obstarávaní   
      a o zmene a doplnení niektorých zákonov v znení neskorších predpisov (ďalej len „ZVO“) vyhradzuje právo v prípade potreby objednať si aj Tovar, ktorý bude mať iné vlastnosti ako tie, ktoré sú uvedené v prílohe č. 1 tejto Dohody (napr. možnosť úpravy farebného vyhotovenia podľa vzorkovníka RAL a pod.), avšak funkcia a účel Tovaru musia zostať zachované, a to a so súhlasom Predávajúceho.
   5. V prípade, ak sa Predávajúci stal úspešným v príslušnej časti zákazky uvedenej v Preambule tejto Dohody na základe uplatnenia rozhodného kritéria, ktorým bol počet znevýhodnených uchádzačov   
      o zamestnanie, ktorých na účely plnenia tejto Dohody bude Predávajúci zamestnávať, zoznam týchto osôb tvorí prílohu č. 4 tejto Dohody. Predávajúci je povinný plniť predmet tejto Dohody osobami uvedenými v prílohe č. 4 tejto Dohody, čo môže Kupujúci požadovať od Predávajúceho preukázať a tento je povinný poskytnúť mu za týmto účelom súčinnosť.

**Článok V.**

**Dodacie podmienky**

* 1. Predávajúci dodá Tovar Kupujúcemu vo vlastnom mene, na vlastnú zodpovednosť a v súlade   
     s touto Dohodou. Predávajúci sa zaväzuje, že dodaný Tovar bude nový, nepoužitý, neopotrebovaný   
     a bez vád a to vrátane všetkých dokladov, ktoré sa k Tovaru vzťahujú (napr. záručné listy, protokoly, technickú dokumentáciu a pod.), resp. iného príslušenstva nevyhnutného na riadne užívanie Tovaru.
  2. Predávajúci je povinný spolu s Tovarom dodať Kupujúcemu aj všetky dokumenty týkajúce   
     sa odporúčanej montáže Tovaru a starostlivosti o Tovar.
  3. Maximálna dodacia lehota je 60 kalendárnych dní odo dňa doručenia Objednávky. Zmluvné strany sa môžu dohodnúť aj na inej dodacej lehote.
  4. Pripravenosť Tovaru na jeho odovzdanie je Predávajúci povinný oznámiť Kupujúcemu písomne, najneskôr 2 (dva) pracovné dni vopred.
  5. Predávajúci je povinný informovať Kupujúceho bez zbytočného odkladu o skutočnosti, že bude   
     v omeškaní s dodaním Tovaru.
  6. Miestom dodania Tovaru je Kopčianska ulica 72, Bratislava alebo iné miesto dodania v rámci Bratislavy po dohode oboch Zmluvných strán.
  7. Tovar sa považuje za dodaný okamihom jeho prevzatia Kupujúcim a podpísania dodacieho listu oboma Zmluvnými stranami, v ktorom bude výslovne uvedené, že Tovar nevykazuje vady. Týmto okamihom nadobúda Kupujúci vlastnícke právo k Tovaru a zároveň na neho prechádza nebezpečenstvo škody   
     na Tovare.
  8. V prípade, ak Tovar pri odovzdaní vykazuje vady, ktoré bránia jeho riadnemu užívaniu Kupujúcim,   
     je Kupujúci oprávnený odmietnuť Tovar prevziať a ten sa nepovažuje za odovzdaný.
  9. V prípade, ak Tovar pri odovzdaní vykazuje vady, ktoré nebránia jeho riadnemu užívaniu Kupujúcim,   
     je Kupujúci oprávnený Tovar prevziať a používať. Tovar sa nepovažuje za odovzdaný.
  10. V prípade, ak Tovar pri odovzdávaní vykazuje vady podľa bodov 5.8 a 5.9 tohto článku Dohody,   
      je Predávajúci povinný vady Tovaru odstrániť v lehote určenej Kupujúcim. Tovar sa bude považovať   
      za odovzdaný dňom odstránenia všetkých zistených vád.
  11. Kupujúci je oprávnený odoprieť prevzatie Tovaru v prípade, ak má Tovar vady alebo Tovar nespĺňa technickú špecifikáciu podľa Príloh tejto Dohody alebo Predávajúci neodovzdá Kupujúcemu všetku technickú dokumentáciu, ktorá sa vzťahuje na Tovar.

**Článok VI.**

**Zodpovednosť za vady a záručná doba**

* 1. Predávajúci zodpovedá za to, že Tovar bude vyhotovený podľa platných technických a právnych predpisov a má v čase odovzdania a prevzatia vlastnosti stanovené v Prílohách tejto Dohody, že nemá vady a nedostatky, ktoré by znižovali jeho hodnotu a schopnosť využitia na požadovaný účel Kupujúcim   
     a že počas záručnej doby bude mať vlastnosti dohodnuté v tejto Dohode a v jej prílohách.
  2. Predávajúci poskytuje Kupujúcemu záruku na Tovar v zmysle ustanovenia § 420 a nasl. ObZ   
     v dĺžke trvania min. 60 mesiacov, pričom platí, že záručná doba plynie pre každý jeden kus Tovaru samostatne odo dňa jeho prevzatia Kupujúcim podľa článku V. tejto Dohody. V prípade oprávnenej reklamácie sa záručná doba predlžuje o čas, počas ktorého boli vady resp. nedostatky odstraňované.
  3. Kupujúci je povinný vady a nedostatky Tovaru po ich zistení bez zbytočného odkladu písomne nahlásiť   
     a reklamovať u Predávajúceho, pričom uvedie o akú vadu či nedostatok sa jedná.
  4. Predávajúci je povinný začať s odstraňovaním každej vady, na ktorú sa záruka alebo zodpovednosť Predávajúceho vzťahuje bez zbytočného odkladu, najneskôr do 3 (troch) pracovných dní po jej oznámení Kupujúcim a odstrániť vadu v nasledovných lehotách:

1. do 10 (desiatich) kalendárnych dní odo dňa jej oznámenia Kupujúcim v prípade odstrániteľnej vady, ktorú je možné odstrániť v mieste skladu Kupujúceho,
2. ak odstrániteľnú vadu nie je možné odstrániť v mieste skladu Kupujúceho, je Predávajúci povinný bezodplatne dodať Kupujúcemu do 20 (dvadsiatich) kalendárnych dní odo dňa oznámenia vady Tovaru náhradný Tovar bez vád, ktorý je zhodný s Tovarom podľa Objednávky. Predávajúci poskytne Kupujúcemu tento náhradný Tovar na dobu nevyhnutnú na odstránenie vady. Po odstránení vady a jeho vrátení Kupujúcemu, je ten povinný bez zbytočného odkladu vrátiť náhradný Tovar Predávajúcemu na náklady Predávajúceho,
3. v prípade neodstrániteľnej vady je Predávajúci povinný dodať Kupujúcemu do 20 (dvadsiatich) kalendárnych dní odo dňa oznámenia vady Kupujúcim nový Tovar rovnakej špecifikácie podľa Objednávky.
   1. Predávajúci je oprávnený v každom prípade výskytu vady odstrániť vadu v určených lehotách výmenou Tovaru za iný kus s rovnakou špecifikáciou a bez vád.
   2. Náklady na odstránenie vád a nedostatkov v záručnej dobe znáša Predávajúci. To platí aj pre náklady   
      na opravu poškodenia Tovaru počas vykonávania záručnej opravy.
   3. Predávajúci nezodpovedá za vady spôsobené neodbornou manipuláciou s Tovarom Kupujúcim. Predávajúci je v tejto súvislosti povinný doručiť Kupujúcemu manuál odbornej montáže Tovaru.
   4. V prípade, ak Predávajúci poruší niektorú z povinností podľa bodu 6.4 tohto článku Dohody,   
      je Kupujúci oprávnený odstrániť vady Tovaru sám alebo zadať odstránenie vady Tovaru a/alebo dodanie Tovaru tretej osobe v plnom rozsahu na náklady Predávajúceho. Nárok Kupujúceho na náhradu škody spôsobenej porušením týchto povinností Predávajúcim a nárok Kupujúceho na zaplatenie zmluvnej pokuty nie je týmto dotknutý.
   5. V prípadoch uvedených v bode 6.4 tohto článku Dohody je Predávajúci oprávnený uskutočniť odstránenie vady Tovaru aj v inom, ním určenom mieste a po odstránení vady, Tovar opäť doručiť do skladu Kupujúceho/miesto určené Kupujúcim v rámci Bratislavy. Náklady spojené s uplatnením práva Predávajúceho podľa predchádzajúcej vety, najmä, ale nielen, na prepravu Tovaru, je povinný znášať Predávajúci. Lehoty na odstránenie vád týmto nie sú dotknuté.
   6. Vadou sa rozumie akákoľvek odchýlka v kvalite, rozsahu alebo v parametroch Tovaru stanovených v tejto Dohode a v jej prílohách, vo všeobecne záväzných právnych predpisoch a technických normách platných v Slovenskej republike. Za vady sa považujú aj chýbajúce alebo neúplné doklady, ktoré je Predávajúci povinný podľa tejto Dohody odovzdať Kupujúcemu spolu s Tovarom.

**Článok VII.**

**Zodpovednosť za škodu**

* 1. Zmluvná strana zodpovedá za všetky škody, ktoré vzniknú druhej Zmluvnej strane v dôsledku porušenia jej povinností, vyplývajúcich z tejto Dohody.
  2. V prípade vzniku škody v dôsledku porušenia povinností vyplývajúcich z tejto Dohody ktorejkoľvek Zmluvnej strane, má druhá Zmluvná strana nárok na náhradu vzniknutej škody v plnej výške.
  3. Predávajúci je povinný nahradiť Kupujúcemu skutočne vzniknuté škody aj v prípade, že z jeho zavinenia došlo k odstúpeniu Kupujúceho od tejto Dohody.

**Článok XIII.**

**Subdodávatelia**

* 1. Predávajúci zodpovedá za plnenie povinností podľa tejto Dohody subdodávateľom tak, ako keby plnenie povinností podľa tejto Dohody realizoval sám Predávajúci.
  2. Predávajúci je povinný v súlade s § 41 ods. 3 ZVO najneskôr v čase uzavretia tejto Dohody uviesť údaje o všetkých známych subdodávateľoch v rozsahu podľa Prílohy č. 3 tejto Dohody.
  3. V prípade zmeny subdodávateľa je Predávajúci povinný túto zmenu Kupujúcemu oznámiť   
     a uviesť o ňom všetky údaje v zmysle predchádzajúceho bodu tohto článku Dohody. Zmenou subdodávateľa nie je dotknutá zodpovednosť Predávajúceho za plnenie povinností podľa tejto Dohody. Predávajúci je oprávnený plniť povinnosti podľa tejto Dohody alebo jej časť ním navrhnutým novým subdodávateľom, ak ho Kupujúci písomne schváli.
  4. V prípade, ak Kupujúci do 7 pracovných dní odo dňa, v ktorom mu Predávajúci poskytne všetky údaje   
     o navrhovanom novom subdodávateľovi podľa Prílohy č. 3 tejto Dohody, písomne Predávajúcemu neoznámi, či schvaľuje alebo zamieta návrh nového subdodávateľa, platí, že nového subdodávateľa schválil. Kupujúci nie je oprávnený subdodávateľa odmietnuť bezdôvodne.

**Článok IX.**

**Udelenie licencie**

* 1. V prípade, ak sa Tovar, jeho súčasť alebo príslušenstvo považuje za autorské dielo podľa zákona   
     č. 185/2015 Z. z. Autorský zákon v znení neskorších predpisov (ďalej len „Autorský zákon“) udeľuje Predávajúci Kupujúcemu bezodplatne spolu s odovzdaním Tovaru nevýhradnú, neodvolateľnú, časovo, vecne a miestne neobmedzenú licenciu k Tovaru, jeho súčasti alebo príslušenstvu na všetky spôsoby použitia diela podľa § 19 ods. 4 písm. a) až d) Autorského zákona.
  2. Kupujúci, ako nadobúdateľ licencie, je oprávnený udeliť tretej osobe súhlas na použitie Tovaru, jeho súčasti alebo príslušenstva v celom rozsahu licencie podľa tohto článku s čím Predávajúci týmto vyslovuje svoj predchádzajúci súhlas v zmysle § 72 Autorského zákona.
  3. Predávajúci sa podpisom tejto Dohody zaväzuje, že najneskôr ku dňu odovzdania Tovaru bude mať vysporiadané autorské právo v zmysle Autorského zákona ku všetkým zložkám, ktoré sú alebo budú súčasťou Tovaru alebo jeho príslušenstvom podľa tejto Dohody a bude disponovať potrebnými oprávneniami a/alebo licenciami na ich užívanie a poskytovanie a následne užívanie Kupujúcim v zmysle požiadaviek a v rozsahu podľa tejto Dohody. V prípade, ak Predávajúci túto povinnosť nesplní,   
     má Kupujúci nárok na zmluvnú pokutu podľa tejto Dohody a zároveň je Kupujúci oprávnený odstúpiť   
     od tejto Dohody.
  4. Predávajúci v celom rozsahu zodpovedá, ak Tovar, jeho súčasť alebo príslušenstvo porušuje autorské práva iných osôb. V prípade porušenia autorských práv iných osôb je Predávajúci povinný uspokojiť nároky iných osôb za Kupujúceho, a to vrátane nákladov spojených s právnou ochranou a obranou. Rovnako Predávajúci zodpovedá za škodu, ktorá vznikne Kupujúcemu, ak používaním Tovaru alebo jeho časti dôjde k porušeniu autorských práv iných osôb.
  5. Kupujúci je povinný oznámiť Predávajúcemu uplatnenie nárokov z práva duševného vlastníctva   
     v súvislosti s touto Dohodou treťou osobou. Predávajúci je povinný do 5 (piatich) kalendárnych dní poskytnúť Kupujúcemu všetku súčinnosť pri ochrane práv Kupujúceho.
  6. V prípade, ak bude Kupujúcemu na základe právoplatného rozhodnutia súdu zabránené používať Tovar, jeho súčasť alebo príslušenstvo z dôvodu porušenia autorských práv, zaväzuje sa Predávajúci obstarať pre Kupujúceho oprávnenie Tovar, jeho súčasť alebo príslušenstvo znova používať, prípadne   
     sa Predávajúci zaväzuje vykonať úpravu Tovaru, jeho súčasti alebo príslušenstva tak, aby bol spôsobilý na používanie Kupujúcim a neporušoval autorské práva tretích osôb, a to bezodkladne.
  7. Udelenie licencie podľa tejto Dohody nie je možné zo strany Predávajúceho jednostranne odvolať alebo zrušiť, a to ani po ukončení trvania tejto Dohody.

**Článok X.**

**Zachovávanie mlčanlivosti**

* 1. Zmluvné strany sa dohodli, že informácie obsiahnuté v tejto Dohode, ako aj informácie, ktoré   
     si poskytli pri rokovaniach o uzavretí tejto Dohody alebo získali pri výkone práv a povinností podľa tejto Dohody sa považujú za dôverné informácie v zmysle § 271 ObZ. Dôvernou informáciou je akákoľvek informácia, ktorá nie je verejne prístupná, a ktorú Zmluvná strana poskytujúca dôvernú informáciu (ďalej len „Poskytovateľ“) označí za dôvernú, okrem tej, ktorá sa stane alebo stala verejne prístupnou inak ako neoprávnenou manipuláciou Zmluvnou stranou, ktorá sa oboznamuje s dôvernou informáciou (ďalej len „Prijímateľ“).
  2. Dôverné informácie môžu byť poskytnuté vo verbálnej (telefonát, rozhovor), písomnej (zadanie, pripomienkovanie), alebo elektronickej forme (e-mail, textový editor, zdrojový kód). Prijímateľ   
     je oprávnený použiť Dôverné informácie výlučne na účely spolupráce vyplývajúcej z tejto Zmluvy (ďalej len „Spolupráca“). Po skončení Spolupráce je povinný zdržať sa použitia Dôverných informácií   
     na akýkoľvek iný účel.
  3. Prijímateľ je povinný zdržať sa neoprávnenej manipulácie s Dôvernými informáciami. Prijímateľ môže poskytnúť Dôverné informácie tretím osobám iba v nevyhnutnom rozsahu, výlučne na účely Spolupráce a len s predchádzajúcim súhlasom Poskytovateľa. Prijímateľ zodpovedá za neoprávnenú manipuláciu   
     s Dôvernými informáciami treťou osobou a ktoré poskytol tretej osobe. Poskytnutie Dôverných informácií tretej osobe je Prijímateľ povinný bezodkladne oznámiť Poskytovateľovi. Bez súhlasu Poskytovateľa   
     je Prijímateľ oprávnený poskytnúť Dôverné informácie len v prípadoch a v rozsahu určených zákonom alebo iným všeobecne záväzným právnym predpisom.
  4. Prijímateľ je povinný prijať a dodržiavať také technické, organizačné a iné opatrenia potrebné   
     na ochranu Dôverných informácií, ktoré mu boli alebo mu budú poskytnuté, alebo sprístupnené, aby bolo účinne zabránené pred neoprávnenou manipuláciou s Dôvernými informáciami. Prijímateľ je povinný bez zbytočného odkladu oznámiť Poskytovateľovi každú neoprávnenú manipuláciu s Dôvernými informáciami. Prijímateľ je povinný poskytnúť Poskytovateľovi všetku súčinnosť potrebnú na odstránenie následkov neoprávnenej manipulácie s Dôvernými informáciami.
  5. Prijímateľ je povinný zabezpečiť oboznámenie sa s povinnosťami podľa tejto Dohody tretie osoby, ktorým poskytne Dôverné informácie. Všetky povinnosti Predávajúceho, ako Prijímateľa Dôvernej informácie,   
     sa týkajú aj jeho subdodávateľov a za ich porušenie subdodávateľom zodpovedá Predávajúci akoby   
     sa porušenia dopustil on sám. Predávajúci je povinný doručiť Kupujúcemu písomné vyhlásenie   
     o odškodnení pri porušení dôvernosti podpísané každým subdodávateľom Predávajúceho, ktorému budú poskytnuté Dôverné informácie, a to predtým, ako mu Predávajúci Dôverné informácie poskytne.
  6. Poskytovateľ má právo odmietnuť poskytnutie Dôverných informácii, ak takéto poskytnutie nebude nevyhnutne potrebné k vzájomnej Spolupráci.
  7. Po skončení vzájomnej Spolupráce je Prijímateľ povinný vrátiť Poskytovateľovi všetky originály, kópie, reprodukcie alebo iné zhrnutia Dôverných informácií a všetky Dôverné informácie nahraté v systémoch Predávajúceho alebo tretích osôb podľa preukázateľne zničiť. Prijímateľ zodpovedá za každú neoprávnenú manipuláciu s Dôvernými informáciami, ktoré mu boli poskytnuté.
  8. Poskytovateľ nezodpovedá za škodu spôsobenú Prijímateľovi, ktorá vznikne použitím Dôverných informácií, okrem prípadov, kedy poskytnutím Dôverných informácii Predávajúci porušil práva duševného vlastníctva tretích osôb.
  9. Poskytnutím Dôverných informácií neprechádza na Prijímateľa vlastnícke alebo iné právo alebo licencia k Dôverným informáciám, pokiaľ nie je v tejto Dohode uvedené inak.

**Článok XI.**

**Ochrana osobných údajov**

* 1. Zmluvné strany si uvedomujú dôležitosť bezpečnosti zbieraných osobných údajov a preto   
     sa zhodli na tom, že ich budú spracúvať v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie ochrany osobných údajov) (ďalej   
     len „GDPR“) a zákonom č. 18/2018 Z. z. ochrane osobných údajov a o zmene a doplnení niektorých zákonov v znení neskorších predpisov (ďalej len „zákon o ochrane osobných údajov“), bez ohľadu   
     na to, či ide o osobné údaje anonymizované alebo osobné údaje pseudonymizované.
  2. Zmluvné strany sa za účelom zabezpečenia ochrany osobných údajov pri spracúvaní osobných údajov podľa tejto Dohody a vzájomnej komunikácie zaväzujú prijať technické, organizačné a personálne opatrenia v primeranom rozsahu, pričom vezmú do úvahy najmä použiteľné technické prostriedky   
     a náklady na dôvernosť a dôležitosť spracúvaných osobných údajov, ako aj rozsah možných rizík   
     s rôznou pravdepodobnosťou a závažnosťou pre práva a slobody fyzických osôb.
  3. Predávajúci sa zaväzuje v žiadnej forme nespracúvať osobné údaje, ktoré sú spracúvané Kupujúcim, najmä ich nesmie poskytnúť tretej osobe, uverejniť ich alebo inak ich využiť pre vlastné potreby alebo   
     pre potreby tretej osoby, ak nie je v tejto Dohode stanovené inak. Bez predchádzajúceho písomného súhlasu Kupujúceho Predávajúci nesmie vyhotovovať akékoľvek kópie záznamov obsahujúcich osobné údaje spracovávané Kupujúcim.
  4. Kupujúci sa zaväzuje bezodkladne vrátiť Predávajúcemu všetky záznamy, ako aj elektronické alebo fyzické nosiče informácií obsahujúce osobné údaje spracúvané Kupujúcim; v prípade, že niektorý záznam alebo elektronický alebo fyzický nosič informácií obsahujúci osobné údaje je potrebný pre riadnu spoluprácu v súlade s touto Dohodou, je príslušná Zmluvná strana povinná vrátiť takýto záznam alebo nosič bezodkladne po ukončení plnenia.
  5. Predávajúci sa zaväzuje dodržiavať povinnosť mlčanlivosti o osobných údajoch, s ktorými príde   
     do kontaktu pri plnení tejto Dohody; povinnosť mlčanlivosti trvá aj po skončení trvania tejto Dohody. Predávajúci sa zaväzuje, že vykoná opatrenia na to, aby fyzické osoby, ktoré konajú na základe jej pokynov (napr. jej zamestnanci) dodržiavali povinnosť mlčanlivosti v rovnakom rozsahu. Na požiadanie Kupujúceho je Predávajúci povinný preukázať splnenie tejto povinnosti. Povinnosť mlčanlivosti neplatí, ak to priamo vyplýva z platných právnych predpisov, pričom v takom prípade je Predávajúci povinný postupovať výlučne v súlade s týmito platnými právnymi predpismi pri zachovaní zásady minimalizácie spracúvania osobných údajov.
  6. Predávajúci je povinný nahradiť akúkoľvek škodu, ktorú utrpí dotknutá osoba alebo Kupujúci   
     v dôsledku spracúvania osobných údajov v rozpore s GDPR a/alebo zákonom o ochrane osobných údajov, alebo ak konala nad rámec alebo v rozpore s touto Dohodou.

**Článok XII.**

**Úroky z omeškania a zmluvné pokuty**

* 1. V prípade omeškania Predávajúceho s dodaním Tovaru podľa Objednávky, je Kupujúci oprávnený účtovať Predávajúcemu zmluvnú pokutu vo výške 0,5% z Kúpnej ceny za každý, aj začatý deň omeškania Predávajúceho.
  2. Ak Predávajúci neodstráni vadu Tovaru v lehote podľa bodu 6.4. písm. a) článok VI. tejto Dohody,   
     je Kupujúci oprávnený účtovať Predávajúcemu zmluvnú pokutu vo výške 1% z Ceny vadného Tovaru   
     za každý deň omeškania s odstránením vady Tovaru, a to za každú vadu samostatne. Ak Predávajúci   
     v lehote podľa bodu 6.4. písm. b) a c) článok VI. tejto Dohody nedodá Kupujúcemu náhradný Tovar,   
     je Kupujúci oprávnený účtovať Predávajúcemu zmluvnú pokutu vo výške 1% z Ceny vadného Tovaru   
     za každý deň omeškania s dodaním náhradného Tovaru.
  3. V prípade, ak Kupujúci nesplní svoj záväzok uhradiť Predávajúcemu Kúpnu cenu podľa faktúry,   
     je Predávajúci oprávnený účtovať Kupujúcemu zmluvnú pokutu vo výške 0,05% z neuhradenej Kúpnej ceny za každý, aj začatý deň omeškania Kupujúceho.
  4. V prípade, ak Predávajúci nesplní svoju povinnosť podľa bodu 4.11. článok IV. tejto Dohody, tzn. nesplní si svoju povinnosť registrácie, je Kupujúci oprávnený účtovať Predávajúcemu zmluvnú pokutu vo výške 10 000,- (desaťtisíc) eur.
  5. V prípade, ak Kupujúcemu vznikne povinnosť uhradiť daň z pridanej hodnoty v zmysle § 69b zákona   
     č. 222/2004 Z. z. o dani z pridanej hodnoty v znení neskorších predpisov, je Kupujúci oprávnený účtovať Predávajúcemu zmluvnú pokutu vo výške 130 % výšky daňovej povinnosti, ktorá takto Kupujúcemu vznikla.
  6. V prípade, ak sa ktorékoľvek z vyhlásení Predávajúceho podľa bodov 4.9. a 4.10. článok IV. tejto Dohody ukáže ako nepravdivé a Kupujúcemu bude kontrolným orgánom v súlade s ustanovením § 7b zákona   
     č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia plnenia prostredníctvom Predávajúcim nelegálne zamestnávaných osôb, je Kupujúci oprávnený účtovať Predávajúcemu zmluvnú pokutu   
     vo výške 130% výšky sankcie uloženej Kupujúcemu.
  7. V prípade, ak Predávajúci poruší svoju povinnosť podľa bodu 9.3. článok IX. tejto Dohody, tzn. nebude mať k Tovaru, jeho súčastiam a príslušenstvu vysporiadané autorské právo v zmysle Autorského zákona, je Kupujúci oprávnený účtovať Predávajúcemu zmluvnú pokutu vo výške 10 000,- (desaťtisíc) eur.
  8. V prípade neoprávnenej manipulácie s Dôvernými informáciami vzniká Poskytovateľovi nárok na zmluvnú pokutu vo výške 1 000,- (jedentisíc) eur, za každý jednotlivý prípad neoprávnenej manipulácie.
  9. V prípade, ak Predávajúci poruší inú povinnosť podľa tejto Dohody, je Kupujúci oprávnený účtovať Predávajúcemu zmluvnú pokutu vo výške 1 000,- (jedentisíc) eur za každé porušenie povinnosti podľa tejto Dohody.
  10. Zmluvné pokuty budú splatné na základe faktúr vystavených a preukázateľne doručených dotknutej Zmluvnej strane, pričom ustanovenia článku III. tejto Dohody sa aplikujú primerane. Zaplatením zmluvnej pokuty nárok na náhradu škody nie je dotknutý. Kupujúci je oprávnený započítať ktorúkoľvek zmluvnú pokutu účtovanú Predávajúcemu s existujúcim alebo budúcim záväzkom voči Predávajúcemu,   
      a to aj z iného existujúceho alebo budúceho zmluvného vzťahu. Predávajúci nie je oprávnený započítať ktorúkoľvek zmluvnú pokutu účtovanú Kupujúcemu s existujúcim alebo budúcim záväzkom voči Kupujúcemu.

**Článok XIII.**

**Trvanie Dohody**

* 1. Táto Dohoda sa uzatvára na dobu určitú v trvaní 48 mesiacov odo dňa nadobudnutia jej účinnosti alebo do vyčerpania finančného limitu stanoveného v článku III. tejto Dohody. Zmluvné strany sa dohodli,   
     že Dohoda zaniká aj na základe ich písomnej dohody alebo odstúpením od tejto Dohody oprávnenou Zmluvnou stranou, a to aj v časti týkajúcej sa iba jedného z Predávajúcich.
  2. Uplynutím doby trvania Dohody nie sú dotknuté tie práva a povinnosti Zmluvných strán, ktoré môžu trvať aj po jej uplynutí, najmä, nie však výlučne, právo na náhradu škody, právo na zmluvnú pokutu, licenčné ustanovenia a zodpovednosť za škodu.
  3. Kupujúci, okrem dôvodov na odstúpenie podľa ObZ, môže od tejto Dohody odstúpiť z nasledujúcich dôvodov na strane ktoréhokoľvek Predávajúceho, a to aj v časti týkajúcej sa iba jedného z Predávajúcich:

1. ak má dodaný Tovar alebo jeho časť právne vady,
2. ak Predávajúci neodstráni vady Tovaru v lehotách podľa článku VI. tejto Dohody,
3. ak Predávajúci aspoň dvakrát poruší svoju povinnosť dodať Tovar alebo jeho časť bez vád riadne a včas,
4. z dôvodov uvedených v § 19 ZVO,
5. ak Predávajúci poruší svoju povinnosť podľa tejto Dohody podstatným spôsobom,
6. ak Predávajúci poruší svoju povinnosť podľa tejto Dohody iným než podstatným spôsobom a takéto porušenie nenapraví ani v dodatočnej lehote na nápravu poskytnutej Kupujúcim,
7. ďalšie dôvody výslovne uvedené v tejto Dohode.
   1. Predávajúci, okrem dôvodov na odstúpenie podľa ObZ, môže od tejto Dohody odstúpiť z nasledujúcich dôvodov na strane Kupujúceho:
8. ak je Kupujúci v omeškaní s plnením si svojich peňažných záväzkov podľa tejto Dohody o viac ako 30 (tridsať) pracovných dní,
9. ak Kupujúci poruší svoju povinnosť podľa tejto Dohody podstatným spôsobom,
10. ak Kupujúci poruší svoju povinnosť podľa tejto Dohody iným než podstatným spôsobom a takéto porušenie nenapraví ani v dodatočnej primeranej lehote na nápravu poskytnutej Predávajúcim.
    1. Na účely tejto Dohody sa podstatným porušením záväzku vyplývajúceho z tejto Dohody rozumie:
11. také porušenie záväzku Zmluvnej strany, ktoré sa za podstatné porušenie považuje v zmysle všeobecne záväzných právnych predpisov,
12. porušenie záväzku Predávajúceho dodať Tovar bez vád riadne a včas, a to ak aj napriek písomnej výzve Kupujúceho nedôjde k náprave ani v náhradnej lehote 10 pracovných dní odo dňa doručenia výzvy na nápravu Predávajúcemu,
13. ak strana porušujúca túto Dohodu vedela v čase uzatvorenia Dohody alebo v tomto čase bolo rozumné predvídať s prihliadnutím na účel Dohody, ktorý vyplynul z jej obsahu alebo z okolností, za ktorých bola Dohoda uzavretá, že druhá Zmluvná strana nebude mať záujem na plnení povinností pri takom porušení Dohody.
    1. Bez ohľadu na vôľu Zmluvných strán, k ukončeniu tejto Dohody, a to aj v časti týkajúcej sa iba jedného z Predávajúcich, dôjde tiež:
14. dňom právoplatnosti rozhodnutia príslušného súdu, ktorým súd vyhlási konkurz na majetok Predávajúceho,
15. dňom právoplatnosti rozhodnutia príslušného súdu, ktorým súd zamietne návrh na vyhlásenie konkurz na majetok Predávajúceho pre nedostatok majetku,
16. dňom právoplatnosti rozhodnutia príslušného súdu, ktorým súd povolí reštrukturalizáciu Predávajúceho,
17. Predávajúci ako obchodná spoločnosť bude zrušený bez likvidácie alebo Predávajúci ako obchodná spoločnosť vstúpi do likvidácie,
18. zánikom Predávajúceho bez právneho nástupcu.
    1. Predávajúci berie na vedomie, že v prípade, pokiaľ sa naňho vzťahuje povinnosť v zmysle zákona   
       o RPVS, právoplatné rozhodnutie o vyčiarknutí Predávajúceho, prípadne jeho subdodávateľa z RPVS alebo uložený zákaz účasti Predávajúceho, prípadne jeho subdodávateľa vo verejnom obstarávaní podľa § 182 ods. 3 písm. b) a g) ZVO, zakladá dôvod na ukončenie tejto Dohody odstúpením od Dohody   
       v zmysle § 15 ods. 1 zákona o RPVS, a to aj v časti týkajúcej sa iba jedného z Predávajúcich.
    2. Odstúpenie od Dohody je účinné dňom doručenia písomného oznámenia o odstúpení druhej Zmluvnej strane.
    3. Odstúpenie od Dohody bez ohľadu na Zmluvnú stranu, ktorá od Dohody odstúpila, sa netýka práva odstupujúcej Zmluvnej strany na zaplatenie zmluvnej pokuty a náhrady škody spôsobenej porušením zmluvnej povinnosti, zodpovednosti za vady a plynutia záručnej doby a ustanoveniam o licencii.

**Článok XIV.**

**Doručovanie**

* 1. Každá správa, súhlas, schválenie alebo rozhodnutie, ktoré sa požaduje na základe tejto Dohody,   
     sa vyhotoví v písomnej podobe.
  2. Každá komunikácia týkajúca sa platnosti alebo účinnosti Dohody, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.
  3. Akákoľvek písomnosť doručovaná v súvislosti s touto Dohodou sa považuje za doručenú druhej Zmluvnej strane, ak v tejto Dohode nie je uvedené inak, v prípade doručovania prostredníctvom:

1. elektronickej pošty (e-mail) dňom, kedy Zmluvná strana, ktorá prijala e-mail od odosielajúcej Zmluvnej strany, potvrdila jeho prijatie odoslaním potvrdzujúceho e-mailu odosielajúcej Zmluvnej strane. Prijímajúca Zmluvná strana je povinná doručiť odosielajúcej Zmluvnej strane potvrdenie o prijatí   
   e-mailu do 24 hodín, inak sa bude takýto email považovať za nedoručený. Pre potreby doručovania prostredníctvom elektronickej pošty sa použije e-mailová adresa Zmluvnej strany uvedená v záhlaví tejto Dohody alebo e-mailová adresa prostredníctvom ktorej prebiehala vzájomná komunikácia medzi Zmluvnými stranami, pokiaľ príslušná Zmluvná strana neurčí inak; alebo
2. pošty, kuriérom alebo v prípade osobného doručovania, doručením písomnosti adresátovi   
   s tým, že v prípade doručovania prostredníctvom pošty musí byť písomnosť zaslaná doporučene   
   s doručenkou preukazujúcou doručenie na adresu druhej Zmluvnej strany uvedenú v záhlaví tejto Dohody, alebo touto Zmluvnou stranou po uzavretí Dohody na tento účel písomne oznámenú.   
   V prípade doručovania inak ako poštou, je možné písomnosť doručovať aj na inom mieste   
   ako na adrese sídla príslušnej Zmluvnej strany, ak sa na tomto mieste Zmluvná strana v čase doručenia zdržuje. Za deň doručenia písomnosti sa považuje aj deň, v ktorý Zmluvná strana, ktorá   
   je adresátom, odoprie doručovanú písomnosť prevziať, alebo tretí deň odo dňa uloženia zásielky   
   na pošte, doručovanej poštou Zmluvnej strane, alebo v ktorý je na zásielke, doručovanej poštou Zmluvnej strane, preukázateľne zamestnancom pošty vyznačená poznámka, že „adresát   
   sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.
   1. Zmluvné strany sú povinné minimálne raz denne kontrolovať kontaktné e-mailové adresy.
   2. Zmluvné strany sa zaväzujú bezodkladne oznámiť druhej Zmluvnej strane akúkoľvek zmenu svojich kontaktných údajov uvedených v Dohode.

**Článok XV.**

**Záverečné ustanovenia**

* 1. Táto Dohoda nadobúda platnosť dňom jej podpísania oprávnenými zástupcami Zmluvných strán   
     a účinnosť dňom nasledujúcim po dni jej zverejnenia v Centrálnom registri zmlúv podľa § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona   
     č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
  2. Dohoda je vyhotovená v štyroch (4) vyhotoveniach. Kupujúci obdrží dva (2) rovnopisy tejto Dohody a každý Predávajúci jeden (1) rovnopis tejto Dohody.
  3. Dohodu možno dopĺňať alebo meniť iba formou písomných dodatkov k Dohode v súlade s ustanovením § 18 ZVO, ktoré budú tvoriť neoddeliteľnú súčasť tejto Dohody.
  4. Predávajúci nie je oprávnený previesť práva a povinnosti vyplývajúce z tejto Zmluvy na tretiu osobu, a ani jednostranne započítať vzájomné pohľadávky vyplývajúce z tejto Zmluvy bez predchádzajúceho písomného súhlasu Kupujúceho.
  5. Neplatnosť, neúčinnosť alebo neaplikovateľnosť niektorého ustanovenia tejto Dohody nespôsobuje neplatnosť, neúčinnosť alebo neaplikovateľnosť tejto Dohody ako celku. V prípade neplatnosti, neúčinnosti alebo neaplikovateľnosti niektorého ustanovenia tejto Dohody sú Zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto Dohody nahradili novým ustanovením v súlade s účelom tejto Dohody. V prípade, ak bude všeobecne záväzný právny predpis citovaný v tejto Dohode zrušený a nahradený iným všeobecne záväzným právnym predpisom, odkazy tejto Dohody naň sa budú považovať za odkazy na právny predpis, ktorý ho nahradil.
  6. Všetky spory vzniknuté medzi Zmluvnými stranami v súvislosti s právami a povinnosťami Zmluvných strán z Dohody alebo v súvislosti s Dohodou, vrátane sporov o ich plnenie, či neplnenie, o platnosť, neplatnosť, účinnosť, neúčinnosť, výklad a určenie práv a povinností Zmluvných strán vyplývajúcich z Dohody, bude príslušný rozhodovať vecne príslušný všeobecný súd v mieste sídla Kupujúceho.
  7. Zmluvné strany prehlasujú, že ich zmluvná voľnosť nebola žiadnym spôsobom obmedzená, že táto Dohoda nebola uzatvorená v tiesni, za nápadne nevýhodných podmienok a ani v omyle. Zmluvné strany prehlasujú, že sú plne spôsobilé na právne úkony, že text tejto Dohody je určitým a zrozumiteľným vyjadrením ich vážnej a slobodnej vôle, a že si Dohodu pred jej podpísaním prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.

**Prílohy:**

Príloha č. 1: Technická špecifikácia Predmetu Dohody (Totožné s opisom predmetu zákazky uvedeným vo verejnom obstarávaní)

Príloha č. 2: Návrh na plnenie kritérií

Príloha č. 3: Zoznam subdodávateľov

Príloha č. 4: Zoznam znevýhodnených uchádzačov o zamestnanie

v Bratislave, dňa

za Kupujúceho:

…………………………….. ……………………………..

v ......................, dňa

za Predávajúceho č. 1:

…………………………….. ……………………………..

v ......................, dňa

za Predávajúceho č. 2:

…………………………….. ……………………………..

**Príloha č. 3: Zoznam subdodávateľov**

Na predmete Zmluvy:

sa nebudú podieľať subdodávatelia a celý predmet Zmluvy dodá Predávajúci vlastnými kapacitami

sa budú podieľať nasledovní subdodávatelia:

**Subdodávateľ č. 1**

|  |  |
| --- | --- |
| **Obchodné meno/názov:** |  |
| **Sídlo/miesto podnikania:** |  |
| **IČO:** |  |
| **Predmet subdodávok:** |  |
| **Podiel subdodávok v percentách\*:** |  |
| **Meno a priezvisko osoby oprávnenej konať za subdodávateľa:** |  |
| **Adresa trvalého pobytu:** |  |
| **Dátum narodenia:** |  |

V ..................................., dňa

....................................................................

Predávajúci

Pozn.: V zmysle § 2 ods. 5 písm. e) zákona o verejnom obstarávaní **je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu   
na plnenie určitej časti zákazky.**

\*Percentuálny podiel plnenia subdodávateľom vyjadrený v pomere k celkovej cene v eurách s DPH.